Georgische Sprache

Die **georgischi Sprooch** (Äigebezäichnig ) isch d Amtssprooch z Georgie und wird dört vo öbbe 4 Millioone Mensche gschwätzt (Stand 2013).

S Georgische ghöört mit Mingrelisch, Lasisch und Swanisch zu de südkaukaasische Sprooche.

Die georgischi Sprooch wird mit dr Alfabeetschrift Mchedruli gschriibe, wo 33 Buechstaabe het.

## Wortschatz und Wortbildung
S Abläitigssüsteem für Wörter im Georgische isch riichhaltig. Us ere Wurzle und e baar bestimmte Prefix und Suffix cha mä e Hufe Substantiiv und Adjektiiv abläite. Zum Bispil vo dr Wurzle *-kart-* chömme d Wörter *Kartveli* (e Georgier), *Kartuli* (die georgischi Sprooch) und *Sakartvelo* (Georgie).

S Georgische het im Lauf vo sinere Gschicht 40 Brozänt vo de Leenwörter us em Altgriechische, Latiinische, Franzöösische, Dütsche, Persische, Arabische, Armenische, Russische und (in de letzte Joor) Änglische übernoo.

## Dialäkt
S Georgische het 18 regionaali Dialäkt, wo in de verschiidene histoorische Regioone vom Land gschwätzt wärde und wo noch iire Äigeschafte in fümf Haupt-Dialäktgrubbe iidäilt wärde, und in äi Soziolekt, s Judäo-Georgische, wo d Sprooch vo de altiigsässene georgische Juude isch.

## Wörterbüecher
Äins vo de wichdigste georgische Wörterbüecher isch s «Erkläärende Wörterbuech vo dr georgische Sprooch» (Georgisch: ქართული ენის განმარტებითი ლექსიკონი). Es bestoot us acht Bänd mit öbbe  115'000 Wörter. Dr Arnold Chikobava und sis Tiim het s vo 1950 bis 1964 uusegee.

## Liddratuur
* Marine Bokhashvili: *Einführung in die georgische Schrift.* Buske, Hamburg 2007, ISBN 978-3-87548-433-5.
* Lia Abuladze, Andreas Ludden: *Lehrbuch der georgischen Sprache.* 2. Uflaag. Buske, Hamburg 2011, ISBN 978-3-87548-620-9. (inklusive Audio-CD).
* Marcello Cherchi: *Georgian*. LINCOM Europa, München/Newcastle 1999, ISBN 3-89586-119-7.
* Farshid Delshad: *Georgica et Irano-Semitica, Studies on Iranian and Semitic Loanwords in Classical Georgian, Philological Approaches towards Historical-Comparative Linguistics.* Deutscher Wissenschafts-Verlag (DWV), Baden-Baden 2009.
* Steffi Chotiwari-Jünger, Damana Melikischwili, Lia Wittek: *Georgische Verbtabellen.* Buske, Hamburg 2010, ISBN 978-3-87548-510-3.
* Georgij A. Klimov: *Einführung in die kaukasische Sprachwissenschaft*. aus dem Russischen von Jost Gippert. Buske, Hamburg 1994, ISBN 3-87548-060-0.
* Michael Jelden: *Deutsch-Georgisches Wörterbuch.* Buske, Hamburg 2001, ISBN 3-87548-234-4.
* Yolanda Marchev: *Deutsch-georgisches Wörterbuch.* Kaukasus-Verlag, Freudenstadt 1999.
* Heinz Fähnrich: *Kurze Grammatik der georgischen Sprache.* 3. Uflaag. Langenscheidt u. Verlag Enzyklopädie, Leipzig u.&nbsp;a. 1993.
* Heinz Fähnrich: *Kartwelische Wortschatzstudien.* Friedrich-Schiller-Universität Jena, Jena 2002, ISBN 3-9808569-1-7.
* Heinz Fähnrich: *Linguistische Termini Georgisch-Deutsch.* Shaker Verlag, Aachen 2003, ISBN 3-8322-7231-3.
* Kita Tschenkéli: *Einführung in die georgische Sprache.* Band 1: *Theoretischer Teil.* Band 2: *Praktischer Teil.* Amirani, Züüri 1958, ISBN 3-85521-001-2.
* Kita Tschenkéli: *Georgisch-deutsches Wörterbuch.* 3 Bänd. Züüri 1965–74. (Nöiuflaag: 2007, ISBN 978-3-85521-002-2)
* Lia Abuladze, Andreas Ludden: *Grundwortschatz Georgisch.* Buske, Hamburg 2011, ISBN 978-3-87548-550-9.

## Weblingg
* Wolfgang Schulze: ''Georgisch.'' (PDF; 247&nbsp;kB). In Miloš Okuka (Uusegääber): *Lexikon der Sprachen des europäischen Ostens.* Klagenfurt 2002. (= Wieser Enzyklopädie des europäischen Ostens 10).
* Deutsch-Georgisches Wörterbuch vom Michael Jelden
* Datenbank für ein elektronisch historisches Wörterbuch der georgischen Sprache (dütsch, änglisch, georgisch)
* Georgische Schrift online lernen
* Transliterazioon us em latiinische ins georgische Alfabeet
* Online-Tastatur für Georgisch
* Vokabeltrainer und georgische Grammatik

## Fuessnoote